als_Latn dik_Latn sag_Latn
Fitorja e brishtë e presidentit turk Erdogan në referendumin e së dielës ka ngjallur reagimin e Bashkimin Evropian që menjëherë i bëri thirrje Turqisë të kërkojë një “konsensus kombëtar”. “Duke iu referuar rezultatit të ngushtë”, Këshilli i Evropës u kërkoi udhëheqësve turq që “të shohin me kujdes hapat e ardhshëm” . Rishikimi i kushtetues parashikon heqjen e postit të kryeministrit në favor të një presidenti me kompetenca të plota ekzekutive, në kohën kur Erdogan akuzohet nga kritikët për autoritarizmin e tij. “Ky rezultat tregon se një pjesë e vendit kërkon një Turqi perëndimore dhe ka një mentalitet evropian, ndërsa pjesa tjetër është lindore”, ka thënë Mustafa Umit Ounsal, një anëtar i AKP-së.
Pavarësisht fitores në të gjithë vendin, Erdogan nuk ka fituar në tre qytete të mëdha, Stamboll, Ankara dhe Izmir. Rajonet Juglindore ku kryesisht jetojnë kurdët, votuan masivisht kundër forcimit të pushtetit të Erdogan. “Kjo është një fitore për Erdoganin, por edhe një humbje. Ai humbi Stambollin ku nisi karrierën e tij politike si kryebashkiak në vitin 1994”- shkruajti në Twitter Soner Tsagkaptai analist i Institutit të Uashingtonit në Turqi.
Po kështu edhe Departamenti Amerikan i Shtetit ka bërë të ditur se kanë ndjekur nga afër referendumin për ndryshime kushtetuese në Turqi por ende nuk do të komentojnë në lidhje me të, raporton Anadolu Agency (AA). Një zyrtar nga Departamenti Amerikan i Shtetit i cili ka kërkuar të ngelet anonim, ka theksuar pas një pyetjeje nga AA se kanë ndjekur nga afër rezultatet e referendumit për ndryshime kushtetuese në Turqi, duke shtuar se “Nuk duam të japim vlerësim derisa të konfirmohen rezultatet dhe derisa të shpallen konkluzionet e para të OSBEsë”.
als_Latn als_Latn als_Latn